CELEX: 62009CN0351
Language: et
Date: 2009-08-28 00:00:00
Title: Kohtuasi C-351/09: 28. augustil 2009 esitatud hagi — Euroopa Ühenduste Komisjon versus Malta Vabariik

7.11.2009   
            
            
               ET
            
            
               Euroopa Liidu Teataja
            
            
               C 267/45
            
         28. augustil 2009 esitatud hagi — Euroopa Ühenduste Komisjon versus Malta Vabariik
   (Kohtuasi C-351/09)
   2009/C 267/77
   Kohtumenetluse keel: inglise
   
      Pooled
   
   
      Hageja: Euroopa Ühenduste Komisjon (esindajad: S. Pardo Quintillán, K. Xuereb)
   
      Kostja: Malta Vabariik
   
      Hageja nõuded
   
   
               —
            
            
               Tunnistada, et kuna Malta Vabariik
               
                           a)
                        
                        
                           ei kehtestanud ega rakendanud maismaaveekogude seireprogramme kooskõlas direktiivi 2000/60 EÜ (1) artikli 8 kahe esimese lõikega
                        
                     
                           b)
                        
                        
                           ei esitanud maismaaveekogude seireprogrammide koondaruandeid kooskõlas selle direktiivi artikli 15 teise lõikega,
                        
                     rikkus Malta Vabariik nimetatud direktiivi artikleid 18 ja 15.
            
         
               —
            
            
               mõista kohtukulud välja Malta Vabariigilt.
            
         
      Väited ja peamised argumendid
   
   Kooskõlas selle direktiivi artikli 15 lõikega 2 oli seireprogrammide koondaruannete esitamise tähtpäev 22. märts 2007. Lisaks ei sõltu maismaaveekogude seireprogrammide koondaruande esitamise kohustus valgla esimese majandamiskava esitamise kohustusest. Siiani ei ole maismaaveekogude seireprogrammide koondaruannet esitatud. Seetõttu on komisjon seisukohal, et Malta Vabariik ei ole täitnud temale selle direktiivi artikli 15 lõikest 2 tulenevaid kohustusi.
   Lisaks, võttes aluseks Malta Vabariigi esitatud eelnevad andmed ja asjaolu, et puuduvad andmed maismaaveekogude seireprogrammide koondaruande kohta, mida Malta Vabariik pidi esitama, järeldab komisjon, et Malta Vabariik ei ole käesolevaks ajaks kehtestanud ega rakendanud maismaaveekogude seireprogramme kooskõlas selle direktiivi artikli 8 kahe esimese lõikega. Need programmid on olulised, et saada ühtne ja terviklik ülevaade vee seisundist igas valglapiirkonnas (2).
   
      (1)  Euroopa Parlamendi ja nõukogu 23. oktoobri 2000. aasta direktiiv 2000/60/EÜ, millega kehtestatakse ühenduse poliitika alane tegevusraamistik (EÜT L 327, lk 1; ELT eriväljaanne 15/05, lk 275)
   
      (2)  Direktiivi 2000/60/EÜ artikli 8 lõige 1